ຄື້ນ​ອາຍ​ຮ້ອນ ສ້າງ​ຄວາມ​ເສຍ​ຫາຍ ຮ້າຍ​ແຮງ ຕໍ່​ປະ​ກາ​ລັງ ມະ​ຫາ​ສະ​ໝ​ຸດ ອິນ​ເດຍ
ເຖິ​ງ​ແມ່ນ​ຈະ​ມີ ​ຄວາມ​ພະ​ຍາ​ຍາມ​ ໃນ​ການ​ຟື້ນ ​ຟູ​ຫີນ​ປະ​ກາ​ລັງ​ ທີ່​ໄດ້​ຕາຍ​ໄປ​ແລ້ວ​ກໍຕາມ, ແນວປະກາລັງ ແມ່ນກຳລັງຫາຍໄປ ຢ່າງຊ້າໆ.
ປະມານ 60 ເປີເຊັນຂອງປະກາລັງໃນໂລກ ກຳລັງຕົກຢູ່ພາຍໃຕ້ຄວາມກົດດັນຈາກ ອຸນຫະພູມທີ່ສູງຂຶ້ນ, ອີງຕາມກຸ່ມທີ່ບໍ່ຫວັງຜົນກຳໄລ Reef Resilience Network ແລະ ການຄົ້ນຄວ້າຄັ້ງໃໝ່ໄດ້ສະແດງໃຫ້ເຫັນວ່າ ຄື້ນອາຍຮ້ອນທີ່ຮ້າຍແຮງສອງຄັ້ງ ໄດ້ສ້າງຄວາມເສຍຫາຍຕໍ່ປະກາລັງໃນມະຫາສະໝຸດ ອິນເດຍ ແນວໃດ ນັກຂ່າວວີ ໂອເອ ເຄວິນ ອີນິກສ໌ ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີ ທ່ານໃນອັນດັບຕໍ່ໄປ ໃນປີ 2015 ຫາ 2016 ຊີກໂລກໃຕ້ ໄດ້ຖືກກະທົບໂດຍຄື້ນອາຍຮ້ອຍຢ່າງຕໍ່ເນື່ອງ ເຊິ່ງ ມີສາເຫດມາຈາກປາກົດການ ແອລ ນິນໂຍ ການກະທົບຊ້ຳກັນຂອງອາກາດອຸ່ນ ໄດ້ສ້າງຄວາມເສຍຫາຍຢ່າງຫຼວງຫຼາຍ ຕໍ່ລະບົບ ປະກາລັງທີ່ອ່ອນໄຫວບາງຊະນິດຂອງມະຫາສະໝຸດ ອິນເດຍ ທ່ານ ລີໂອ ແບເຣັດ ຈາກອົງການອະນຸລັກສິ່ງແວດລ້ອມໃນທະເລ ເຊແຈລສ໌ (MCSS) ໄດ້ກ່າວວ່າ “ພວກເຮົາໄດ້ສູນເສຍ 50 ເປີເຊັນຂອງປະກາລັງທັງໝົດ, ໃນເວລານີ້ເມື່ອ ສາມປີກ່ອນ ໃນປີ 2016 ສ່ວນໃຫຍ່ແມ່ນປະກາລັງທີ່ເປັນກິ່ງກ້ານ, ສະນັ້ນພວກເຮົາ ຈຶ່ງເວົ້າເຖິງປະກາລັງ Acropora, ຕົວຢ່າງເນາະ ” ປະກາລັງ Acropora ມີຄວາມສຳຄັນ ຕໍ່ການປ້ອງກັນຫີນປະກາລັງ ຄື້ນອາຍຮ້ອນຈະເກີດຂຶ້ນແມ່ນກະທັ້ງທີ່ບໍ່ມີສະພາບອາກາດປ່ຽນແປງ, ແຕ່ແນວປະກາ ລັງເຄີຍໃຊ້ເວລາຫຼາຍປີໃນການຟື້ນຕົວຄືນ ແຕ່ທ່ານນາງ ແຄັດເທີຣິນ ເຮດ ຈາກອົງການສັງຄົມສັດວິທະຍາແຫ່ງ ລອນດອນ ກ່າວ ວ່າ “ຄວາມເປັນຈິງອັນໃໝ່ ຂອງສະພາບອາກາດປ່ຽນແປງ, ຄືຄື້ນອາຍຮ້ອນມັກຈະ ເກີດເພີ່ມຂຶ້ນເລື້ອຍໆ ແລະ ຮຸນແຮງກວ່າເກົ່າ ທ່ານນາງ ແຄັດເທີຣິນ ເຮດ ກ່າວວ່າ “ສະນັ້ນຖ້າຄື້ນອາຍຮ້ອນພວກນີ້ມີມາຫຼາຍຂຶ້ນ ກວ່າເກົ່າ ຄືທີ່ເຂົາເຈົ້າໄດ້ເດົາໄວ້ນັ້ນ, ແລ້ວຫີນປະກາລັງທັງຫຼາຍກໍຈະບໍ່ມີໂອກາດທີ່ ຈະຟື້ນຟູຄືນໄດ້ ” ທ່ານນາງ ແຄັດເທີຣີນ ໄດ້ມີສ່ວນກັບທີມຄົ້ນຄວ້າ ທີ່ເມື່ອບໍ່ດົນມານີ້ ໄດ້ປະເມີນຄວາມ ເສຍຫາຍຈາກຄື້ນອາຍຮ້ອຍ ທີ່ເກີດຂຶ້ນຊ້ຳຊ້ອນກັນ ໃນມະຫາສະໝຸດອິນເດຍ ທ່ານນາງ ແຄັດເທີຣິນ ໄດ້ກ່າວວ່າ “ຕົວຢ່າງປະກາລັງເຂົາກວາງ ເຊິ່ງເປັນຮູ້ຈັກດັ່ງກັບ ປະກາລັງທີ່ເປັນຊະນິດຄືພືດ ແມ່ນໄດ້ຮັບຜົນກະທົບຢ່າງແຮງ ສະນັ້ນປະກາລັງເຂົາ ກວາງ 86 ເປີເຊັນ ແມ່ນໄດ້ຮັບຜົນກະທົບຈາກຄື້ນອາຍຮ້ອນພວກນີ້, ໃນຂະນະທີ່ປະ ກາລັງຫຼາຍຊະນິດແມ່ນໄດ້ຮັບຜົນກະທົບໜ້ອຍກວ່າ ” ຄວາມເປັນຫ່ວງກໍແມ່ນວ່າ ການສູນເສຍປະກາລັງ ໝາຍຄວາມວ່າ ພວກເຮົາສູນເສຍ ຄວາມຫຼາກຫຼາຍຂອງມະຫາສະໝຸດຢ່າງມະຫາສານ ທ່ານນາງ ແຄັດເທີຣິນ ກ່າວວ່າ “ພວກເຮົາຈະເຫັນການຫຼຸດລົງຂອງໂຕປາ ຫຼາກຫຼາຍ ຊະນິດ ແລະ ສັດບໍ່ມີກະດູກສັນຫຼັງຕ່າງໆ ເຊິ່ງອາໄສຢູ່ໃນຫີນປະກາລັງ ແລະ ບາງ ເທື່ອຍັງຈະເຫັນການຫຼຸດລົງຂອງປະກາລັງທີ່ມີໂຄງຮ່າງສະຫຼັບຊັບຊ້ອນດ້ວຍ ສະນັ້ນ ປະກາລັງບາງຊະນິດ ຈະຊ່ວຍເຫຼືອປະກາລັງທີ່ເປັນຫີນສີຂາວຫຼາຍກວ່າສິ່ງອື່ນໆ ແລະ ນັ້ນ ແມ່ນສິ່ງທີ່ເຮັດໃຫ້ມັນຊັບຊ້ອນຫຼາຍ, ໜ້າສົນໃຈຫຼາຍ ແລະ ເປັນໂຄງສ້າງ ທີ່ຄົບຖ້ວນ ແລະ ເຖິງແມ່ນຈະມີຄວາມພະຍາຍາມໃນການຟື້ນຟູຫີນປະກາລັງທີ່ໄດ້ຕາຍໄປແລ້ວ ກໍຕາມ, ແນວປະກາລັງແມ່ນກຳລັງຫາຍໄປຢ່າງຊ້າໆ ທ່ານນາງ ແຄັດເທີຣິນ ກ່າວວ່າ “ສະນັ້ນມັນຈຶ່ງມີການຄາດເດົາກັນ ເຊິ່ງເວົ້າວ່າ ບາງ ເທື່ອຫີນປະກາລັງອາດຈະສູນພັນໄປຢ່າງແນ່ນອນພາຍໃນປະມານປີ 2050, ຖ້າການ ປ່ອຍແກັສຄາບອນ ຍັງເປັນຄືທີ່ມັນເປັນໄປຢູ່ດຽວນີ້, ແຕ່ມັນກໍຂຶ້ນຢູ່ກັບວ່າ ພວກເຮົາ ຈະສາມາດຫຼຸດຜ່ອນການປ່ອຍແກັສຄາບອນຫຼາຍຊ່ຳໃດ ຄືຂໍ້ຕົກລົງສະພາບອາກາດ ປ່ຽນແປງ ປາຣີ ໄດ້ກຳນົດໄວ້ວ່າ ຈະຮັກສາອຸນຫະພູມໜ້ານ້ຳທະເລໃຫ້ຕ່ຳກວ່າສອງ ອົງສາ” ນັ້ນ ແຕ່ຕອນນີ້, ບັນດານັກວິທະຍາສາດເວົ້າວ່າ ໂລກບໍ່ໄດ້ເຮັດສິ່ງທີ່ມີຄວາມຈຳເປັນ ເພື່ອ ປ້ອງກັນອຸນຫະພູມນ້ຳທະເລທີ່ມີເພີ່ມຂຶ້ນຢ່າງມະຫາສານນີ້